Φωτεινή Σκιά «Συνδεδεμένοι»
2022-09-08 21:00 (Europe/Helsinki) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Φωτεινή Σκιά «Συνδεδεμένοι»
Η μουσική ορχήστρα «Φωτεινή Σκιά» για δεύτερη συνεχή χρονιά συμμετέχει στο καλλιτεχνικό πρόγραμμα του Διεθνούς Φεστιβάλ Πέτρας την Πέμπτη 8 Σεπτεμβρίου 2022 στις 21:00.
Μετά την περσινή ιδιαίτερα επιτυχημένη παρουσίαση της ομώνυμης ροκ μουσικο-θεατρικής παράστασης, η «Φωτεινή Σκιά» επανέρχεται με την ροκ συναυλία που έχει τίτλο «Συνδεμένοι», όπως επίσης και το ομώνυμο τραγούδι τους.
Συνδεδεμένοι λοιπόν όλοι εξορισμού, με νήματα αόρατα και μηνύματα αδιόρατα, περιγράφουν οι στίχοι. Μία σύνδεση που αφορά κάθε ανθρώπινη ύπαρξη, όπου γης. Η δυναμική ροκ μουσική συνοδεύεται από τις μελωδίες του βιολιού και του πιάνου, για να υποστηρίξει έναν ποιητικό στίχο που αφορά τη φιλία, την αδερφοσύνη, τον έρωτα, την ελπίδα και την αυτογνωσία. Τίποτε από όλα αυτά δεν βιώνεται αυτονόητα, εάν δεν φωτίσουμε τη σκιά του υποσυνειδήτου μας και αυτό συχνά έχει πόνο, οδηγεί όμως πάντα σε εξέλιξη.
Η «Φωτεινή Σκιά», παραδίδει μια δυναμική ροκ μελοποιημένη ποίηση και μας υπόσχεται μία αξέχαστη βραδιά, όπου στίχοι, μελωδίες, ποιητική αφήγηση, γνωστά και ακυκλοφόρητα τραγούδια, θα δονήσουν το Θέατρο Πέτρας που θα φωτιστεί, με τις εκπληκτικές καλλιτεχνικές φωτογραφίες της Όλγας Στεφάτου.
Οι στίχοι, μουσική και κείμενα είναι του Σπύρου Κυβέλλου που θα παίξει και ακουστική κιθάρα, στην ηλεκτρική κιθάρα ο Αλέξανδρος Γρυπάρης, στα τύμπανα ο Τάκης Τσονόπουλος, στο μπάσο ο Γιάννης Πολυακταρίδης, στο πιάνο ο Βασίλης Πανταζόπουλος, κλασική κιθάρα από τον Νίκο Παπαντώνη, στο βιολί η Μελίνα Γαλανού και στην φλογέρα ο Νίκος Λούπης.
Ερμηνεύουν οι υπέροχες φωνές της Ελπίδας Μεταξά, Κωνσταντίνου Τσονόπουλου και Χριστίνας Χαλδέζου.
Η παραγωγή είναι της Stray Music-Ελισσαίος Πατσελάς.
Τιμές Εισιτηρίων:
Γενική Είσοδος: 10€
Σημεία Προπώλησης
Ηλεκτρονικά: https://www.viva.gr/tickets/music/foteini-skia-syndedemenoi/
Στο σημείο προπώλησης του Δήμου Πετρούπολης:
• Δημοτικός θερινός Κινηματογράφος «Σινέ Πετρούπολις» (25ης Μαρτίου 168), καθημερινά και ώρες 21:00 – 23:00
Τηλέφωνο Επικοινωνίας: 2105012391

Σοφία Μουτίδου «10 Χρόνια Σοφίας»
2022-09-09 21:00 | Θέατρο Πέτρας, Θέατρο Πέτρας, Πετρούπολη, 13231, Ελλάδα
Σοφία Μουτίδου «10 Χρόνια Σοφίας»
Η Σοφία Μουτίδου επιστρέφει και πάλι στο Θέατρο Πέτρας την Παρασκευή 9 Σεπτεμβρίου 2022 στις 21:00, με ένα stand up comedy στο οποίο έχουν συσσωρευτεί «10 Χρόνια Σοφίας».
Οι καλύτεροι μονόλογοι, οι πιο καυτές στιγμές από δέκα χρόνια stand up comedy, μαζεμένες σε μία παράσταση!
Σε μια βραδιά όλα όσα έκαναν χιλιάδες θεατές να γελάσουν σε Ελλάδα και Κύπρο!
Από το γιατί οι Έλληνες άντρες δε θέλουν να γίνουν Σουηδοί, μέχρι το γιατί θέλουν Σουηδές!
Από τη γέννηση μέχρι το θάνατο.
Όλα στο μικροσκόπιο της Σοφίας. Και της κουκουβάγιας, αλλά και της άλλης!
Τιμές Εισιτηρίων:
Γενική Είσοδος: 15€
Σημεία Προπώλησης
Ηλεκτρονικά: https://www.ticketservices.gr/event/sofia-moutidou-2022/…
Στο σημείο προπώλησης του Δήμου Πετρούπολης:
• Δημοτικός θερινός Κινηματογράφος «Σινέ Πετρούπολις» (25ης Μαρτίου 168), καθημερινά και ώρες 21:00 – 23:00
Τηλέφωνο Επικοινωνίας: 2105012391

Πέρσες» του Αισχύλου από την Ομάδα Σημείο Μηδέν
2022-09-12 21:00 | Θέατρο Πέτρας, Θέατρο Πέτρας, Πετρούπολη, 13231, Ελλάδα
Πέρσες» του Αισχύλου
από την Ομάδα Σημείο Μηδέν
Μετά τη βραβευμένη «Αντιγόνη» του Σοφοκλή, η Ομάδα Σημείο Μηδέν έρχεται στο Θέατρο Πέτρας τη Δευτέρα 12 Σεπτεμβρίου 2022 στις 21:00 και παρουσιάζει τους «Πέρσες» του Αισχύλου, σε σκηνοθεσία του Σάββα Στρούμπου.
Λίγα λόγια για τους «Πέρσες» του Αισχύλου (472 π.Χ).
Πρόκειται για την πρώτη τραγωδία που αντλεί τη θεματολογία της από ιστορικά γεγονότα (και μάλιστα μόνο κατά επτά χρόνια προγενέστερα από την παρουσίασή της στο κοινό) καθώς πραγματεύεται την οδύνη των Περσών όταν πληροφορούνται για τη συντριπτική ήττα τους στη Σαλαμίνα, μάχη στην οποία είχε λάβει μέρος ο ίδιος ο συγγραφέας. Συχνά αναφερόμενη ως «αντιπολεμική» η τραγωδία του Αισχύλου «Πέρσες», στέκεται κριτικά απέναντι σε κάθε είδους υπεροψία και επεκτατισμό, σεβόμενη τον θρήνο των ηττημένων και αποδοκιμάζοντας την αλαζονεία των νικητών.
Σκηνοθετικό σημείωμα
ΓΙΑ ΤΟΥΣ «ΠΕΡΣΕΣ» ΤΟΥ ΑΙΣΧΥΛΟΥ
Από το τέλος της Ιστορίας στο τοπίο της Νέμεσης
Οι «ΠΕΡΣΕΣ» παίζονται μέσα στο τοπίο της Νέμεσης (στιγμή της θεϊκής οργής και εκδίκησης). Τα προηγούμενα στάδια του φοβερού τρίπτυχου της αρχαίας Ελληνικής τραγωδίας Ύβρη (βίαιη, αυθάδης και αλαζονική στάση) και Άτη (θόλωμα, τύφλωση του νου) έχουν ήδη προηγηθεί, εφόσον βρισκόμαστε, επί της ουσίας, στην αρχή του οδυνηρού τέλους της Περσικής αυτοκρατορίας. Στην προσπάθειά τους να επεξεργαστούν το αίσθημα του τρόμου που τους κατακλύζει, οι Πέρσες καταλαμβάνονται από την παραφορά της υπεροπλίας τους. Από την τερατώδη τάση τους για ολοένα και περισσότερη δύναμη, πλούτο, εξουσία, από τον αλόγιστο επεκτατισμό τους, όπως και από τη μανία να πολεμούν αδιάκοπα, ώσπου να κατακτήσουν τα επιθυμητά εδάφη, θεωρώντας παράπλευρες απώλειες τους όποιους νεκρούς, τις όποιες καταστροφές επιφέρει η στάση τους.
Με την έναρξη, λοιπόν, του έργου βρισκόμαστε στο τοπίο της Νέμεσης. Η Τίση (τιμωρία και συντριβή) επέρχεται. Αγωνία και φόβος. Νέα δεν έρχονται από πουθενά, ωστόσο όλοι αισθάνονται την καταστροφή που έχει συντελεστεί στο πεδίο της μάχης, για την ακρίβεια στο θαλάσσιο ανθρωποσφαγείο της ναυμαχίας της Σαλαμίνας, χωρίς κανείς να τολμά να το παραδεχτεί. Οι Πέρσες αρνούνται πεισματικά να βγάλουν τα συμπεράσματα από τις πολύνεκρες μάχες της προηγούμενης περιόδου.
Ο Αισχύλος δεν γελοιοποιεί τους εχθρούς της Αθήνας, την ίδια στιγμή, η κριτική του είναι απολύτως αμείλικτη, κυρίως σε ότι αφορά τη θέλησή τους για εξουσία και πλούτο, την ιμπεριαλιστική τους αμετροέπεια. Εξορύσσει την τραγική ύλη από το αδιέξοδο των Περσών μέσα στο τοπίο της Νέμεσης. Όσο αρνούνται να λειτουργήσουν αναστοχαστικά και αυτοκριτικά, να αμφισβητήσουν ριζικά την ανθρωποφαγική τους στάση και να δουν πώς θα αντιμετωπίσουν την επερχόμενη καταστροφή, ο μόνος δρόμος που τους απομένει είναι ο άγριος και άνευ όρων και ορίων θρήνος. Η θρηνητική αγριότητα των Περσών συνδέεται με την κριτική στάση του ποιητή απέναντι στη στάση τους. Η σύνδεση των δύο αυτών διαστάσεων φωτίζει την τραγική κλίμακα της τραγωδίας των Περσών. Εκστατικός θρήνος και κριτική στάση έχουν κοινή ρίζα, κι αυτό γιατί χρειάζεται να καταδειχθεί όσο πιο καθαρά η τρομερή πτώση των πάλαι ποτέ πανίσχυρων εξουσιαστών και αλαζόνων Περσών.
Αν ο Αισχύλος σάρκαζε ή γελοιοποιούσε τους Πέρσες δεν θα ήταν παρά μια ποιητική και πολιτική μικρότητα από μέρους του. Ο Αθηναίος τραγικός δεν θα μπορούσε να βαδίσει σε τέτοια μονοπάτια. Αντιθέτως. Μέσα από τη στάση των Περσών – στάση βαθιάς συνειδησιακής και πολιτικής τυφλότητας – με τα τραγικά της αποτελέσματα, φωτογραφίζει την εξελισσόμενη ιμπεριαλιστική αλαζονεία των ίδιων των Αθηναίων, οι οποίοι, με πρόσχημα τις δημοκρατικές τους αρχές, επιδίδονται στην ίδια αδηφάγα πολιτική με τους χειρότερους εχθρούς τους. Μάλιστα, γίνεται τόσο σκληρός με τους συμπατριώτες του, ώστε να τους παρομοιάζει κριτικά με τους Πέρσες, οκτώ μόλις χρόνια μετά την ναυμαχία της Σαλαμίνας (Η τραγωδία γράφεται και παίζεται το 472 πΧ, η ναυμαχία της Σαλαμίνας χρονολογείται στο 480πΧ). Ο Αισχύλος βλέπει το επερχόμενο τέλος της Αθηναϊκής δημοκρατίας (Η ήττα της Αθήνας από τη Σπάρτη χρονολογείται το 404πΧ, όπου και τελειώνει ο Πελοποννησιακός Πόλεμος) και προειδοποιεί, τονίζοντας τις δημοκρατικές αξίες οι οποίες τείνουν να ξεχαστούν λόγω της ιμπεριαλιστικής αλαζονείας.
Ο Αισχύλος μέσα από τους Πέρσες δείχνει τους Αθηναίους, κι έτσι δημιουργεί ένα ποιητικό φίλτρο κριτικής στάσης για να εκφράσει την πολιτική, κοινωνική και υπαρξιακή του αγωνία σε ότι αφορά την ίδια τη δημοκρατία. Ας πράξουμε αναλόγως. Στους «Πέρσες» αντικατοπτρίζεται η κάθε αλαζονική, αιμοδιψής κι επεκτατική εξουσία. Πόσο κοντά μας είναι το εκτυφλωτικό αφήγημα περί «τέλους της Ιστορίας». Πόση αλαζονική υπεροψία των υποτιθέμενων νικητών, πόση επεκτατική μανία, πόσος κενός αγριανθρωπισμός. Ο χρόνος του τώρα μας βρίσκει σε ένα αντίστοιχο τοπίο Νέμεσης. Όμως, για πόσο ακόμα θα συνεχίζεται η τραγωδία της χειμαζόμενης ανθρωπότητας;
Η παράσταση της Ομάδας Σημείο Μηδέν είναι το αποτέλεσμα πολύμηνου εργαστηρίου πάνω στην αρχαία τραγωδία. Βάση της ερευνητικής διαδικασίας αποτελεί η μέθοδος ψυχοφυσικής εκπαίδευσης ηθοποιών του Θ.Τερζόπουλου. Στην παράσταση συμμετέχουν έξι ηθοποιοί. Όλοι αποτελούν τον χορό, μέσα από τον οποίο αναδύονται τα πρόσωπα του έργου.
Σάββας Στρούμπος
ΤΑΥΤΟΤΗΤΑ ΠΑΡΑΣΤΑΣΗΣ
Μετάφραση: Γιώργος Μπλάνας
Σκηνοθεσία: Σάββας Στρούμπος
Σκηνική εγκατάσταση, κοστούμια: Κατερίνα Παπαγεωργίου
Φωτισμοί: Κώστας Μπεθάνης
Μουσική: Ζήσης Σέγκλιας
Δραματολόγος: Μαρία Σικιτάνο
Κατασκευή κοστουμιών: Ελένη Χασιώτη
Μακιγιάζ: Βιργινία Τσιχλάκη
Βοηθός σκηνοθέτη: Σπύρος Μπέτσης
Διανομή
(με σειρά εμφάνισης)
Κορυφαία Χορού: Ρόζυ Μονάκη
Άτοσσα: Έβελυν Ασουάντ
Αγγελιαφόρος: Μπάμπης Αλεφάντης, Άννα Μαρκά Μπονισέλ
Δαρείος: Έλλη Ιγγλίζ
Ξέρξης: Ντίνος Παπαγεωργίου
Χορός: Η ομάδα
Διάρκεια: 80’
Τιμές Εισιτηρίων:
Κανονικό: 15€
Μειωμένο: 10€
Το μειωμένο εισιτήριο αφορά φοιτητές, ανέργους ΟΑΕΔ, ΑμεΑ, συνοδούς ΑμεΑ, άνω των 65, ΟΛΜΕ-ΔΟΕ
Σημεία Προπώλησης
Ηλεκτρονικά: https://www.ticketservices.gr/event/aisxylou-perses-2022/
Στο σημείο προπώλησης του Δήμου Πετρούπολης:
• Δημοτικός θερινός Κινηματογράφος «Σινέ Πετρούπολις» (25ης Μαρτίου 168), καθημερινά και ώρες 21:00 – 23:00
Τηλέφωνο Επικοινωνίας: 2105012391

«Το όνειρο ενός γελοίου» του Φιόντορ Ντοστογιέφσκι
2022-09-13 21:00 | Θέατρο Πέτρας, Θέατρο Πέτρας, Πετρούπολη, 13231, Ελλάδα
«Το όνειρο ενός γελοίου» του Φιόντορ Ντοστογιέφσκι
«Το Όνειρο ενός Γελοίου», η ιδιότυπη ιλαροτραγωδία, το φανταστικό αφήγημα – αριστούργημα του Ρώσου δασκάλου της ανθρώπινης ψυχολογίας, έρχεται στο «Φεστιβάλ Πέτρας» την Τρίτη 13 Σεπτεμβρίου 2022 στις 21:00 και θα μας ξεναγήσει στην ιστορία της ανθρωπότητας, από την προπτωτική κατάσταση της αθωότητας στον απόλυτο εξευτελισμό της ανθρώπινης φύσης.
Ο γελοίος άνθρωπος θα μας κάνει μετόχους της ιστορίας και πρόσωπα του διηγήματος, θα γίνουμε θεατές και χαρακτήρες του έργου ταυτόχρονα.
Ένα όνειρο γίνεται αιτία να αλλάξει ένας άνθρωπος για πάντα.
Ο Άρης Σερβετάλης, υπό την καθοδήγηση της Έφης Μπίρμπα, θα μας ξεναγήσει στον κόσμο του Γελοίου του Ντοστογέφσκι οδηγώντας μας στα μύχια των σκέψεών του, μεταξύ πραγματικού και φανταστικού, αλήθειας και ψευδαίσθησης, ορατού και αοράτου, κωμικού και τραγικού, γελοιότητας και σαλότητας.
Η παράσταση αποπειράται να διερευνήσει τ’ αδιέξοδα της ανθρώπινης φύσης της οποίας τα υλικά είναι ίδια με αυτά των ονείρων…
ΤΑΥΤΟΤΗΤΑ ΠΑΡΑΣΤΑΣΗΣ
Σκηνοθεσία-εικαστική εγκατάσταση-σχεδιασμός κοστουμιών: Έφη Μπίρμπα
Απόδοση-δραματουργία: Άρης Σερβετάλης – Έφη Μπίρμπα
Ερμηνεύουν: Άρης Σερβετάλης, Έφη Μπίρμπα
Μουσική: Vangelino Currentzis
Σχεδιασμός Φωτισμού: Γιώργος Καρβέλας
Καλλιτεχνική συνεργάτις: Βάσια Λύρη
Sound design: Κώστας Μιχόπουλος
Κινηματογράφιση-trailer: Make Your Own Films-Γρηγόρης Πανόπουλος
Φωτογραφίες παράστασης: Γιώργος Καπλανίδης
Παραγωγή: Τεχνηχώρος
Τιμές Εισιτηρίων:
Γενική είσοδος, 15 ευρώ
Σημεία Προπώλησης
Ηλεκτρονικά: https://www.viva.gr/tickets/theater/to-oneiro-enos-geloiou/
Στο σημείο προπώλησης του Δήμου Πετρούπολης:
• Δημοτικός θερινός Κινηματογράφος «Σινέ Πετρούπολις» (25ης Μαρτίου 168), καθημερινά και ώρες 21:00 – 23:00
Τηλέφωνο Επικοινωνίας: 2105012391

«Βόυτσεκ» του Γκέοργκ Μπύχνερ
2022-09-14 21:00 | Θέατρο Πέτρας, Θέατρο Πέτρας, Πετρούπολη, 13231, Ελλάδα
«Βόυτσεκ» του Γκέοργκ Μπύχνερ

Το Θεσσαλικό θέατρο έρχεται στο «Φεστιβάλ Πέτρας» την Τετάρτη 14 Σεπτεμβρίου 2022 στις 21:00, για να παρουσιάσει μια καινούρια ανάγνωση του αριστουργήματος του Γκέοργκ Μπύχνερ «Βόυτσεκ», μέσα σε έναν κόσμο που ενώ αλλάζει με ιλιγγιώδη ταχύτητα ,συνεχίζει να διαπράττει τα ίδια λάθη με άλλο περιτύλιγμα.
Ο στρατιώτης Βόυτσεκ βρίσκεται μέσα στη δίνη πολλαπλών πολέμων –στο μυαλό του, στο σπίτι του, στον στρατώνα του, στην κοινωνία, στην υφήλιο– που λυγίζουν τους ώμους του και καταστρέφουν την ψυχή του.

Σε μία παράσταση που διατρέχεται από τη μουσική και τα τραγούδια του Tom Waits που παίζονται ζωντανά επί σκηνής, ένας θίασος παίρνει κάθε τόσο απόσταση για να σχολιάσει, να αναλύσει, να διασκεδάσει ακόμη και να χλευάσει τα αδιέξοδα του ανθρώπου που αδυνατεί να αντιληφθεί πως κατέχει τη δύναμη να γκρεμίσει τις χάρτινες φυλακές και τα σαθρά τείχη που τον περιβάλλουν.

ΤΑΥΤΟΤΗΤΑ ΠΑΡΑΣΤΑΣΗΣ

Μετάφραση: Κοραλία Σωτηριάδου
Σκηνοθεσία – Δραματουργία: Θανάσης Χαλκιάς
Σκηνικά: Μάρθα Φωκά
Κοστούμια: Ολυμπία Σιδερίδου
Μετάφραση στίχων – διασκευή μουσικής: Κώστας Βόμβολος
Επιμέλεια κίνησης – Βοηθός σκηνοθέτη: Αναστασία Μπρουζιώτη
Φωτισμοί: Δήμητρα Αλουτζανίδου
Διεύθυνση Παραγωγής: Νίκος Γεωργάκης
Β΄ Βοηθός σκηνοθέτη: Μαρία Παπουτσή
Φώτα: Mάκης Παπατριανταφύλλου – Γιώργος Γκόλαντας
Υπεύθυνη βεστιαρίου: Νικολέττα Καΐση

Παίζουν οι ηθοποιοί (αλφαβητικά):
Θανάσης Ζέρβας – Δημήτρης Κουρούμπαλης – Μαρσέλα Λένα – Κώστας Μπούντας – Χάρης Φλέουρας – Έλλη Χατζεϊπίδου

Συμμετέχουν οι μουσικοί: Φαίδρα Καρβούνη, Αλέξανδρος Τσιωνάς

Τιμές Εισιτηρίων:
Γενική είσοδος: 14 ευρώ
Προπώληση: 12 ευρώ
Άνω των 65 – Πολύτεκνοι – Ομαδικό (άνω των 10 ατόμων): 10 ευρώ
Μαθητικό-Φοιτητικό: 8 ευρώ
Άνεργοι – ΑμεΑ: 5 ευρώ

Σημεία Προπώλησης

Ηλεκτρονικά: https://www.viva.gr/…/theater/boytsek-tou-gkeorgk-mpyxner/

Στο σημείο προπώλησης του Δήμου Πετρούπολης:

• Δημοτικός θερινός Κινηματογράφος «Σινέ Πετρούπολις» (25ης Μαρτίου 168), καθημερινά και ώρες 21:00 – 23:00
Τηλέφωνο Επικοινωνίας: 2105012391

Νίκος Οικονομόπουλος SUMMER TOUR 2022
2022-09-15 21:00 | Θέατρο Πέτρας, Θέατρο Πέτρας, Πετρούπολη, 13231, Ελλάδα
Νίκος Οικονομόπουλος SUMMER TOUR 2022

Ο Νίκος Οικονομόπουλος, η απόλυτη λαϊκή φωνή της σύγχρονης Ελληνικής μουσικής σκηνής έρχεται στο Θέατρο Πέτρας την Πέμπτη 15 Σεπτεμβρίου 2022 στις 21:00, για μια συναυλία γεμάτη έρωτα, καλοκαιρινή διάθεση, κέφι και πάθος, σ’ ένα μουσικό υπερθέαμα ήχου και εικόνας που θα μας ξεσηκώσει! Μαζί του η εκρηκτική Ήβη Αδάμου!

Με δισκογραφία γεμάτη αγαπημένα τραγούδια και εξαιρετικές ερμηνείες, ο Νίκος Οικονομόπουλος «για κάποιο λόγο» είναι πρώτος στην καρδιά μας. «Για κάποιο λόγο» όλα τα τραγούδια του έγιναν τεράστιες επιτυχίες που συνοδεύουν τα συναισθήματά μας.

Μη χάσετε αυτή τη μοναδική ευκαιρία να απολαύσετε την Απόλυτη Φωνή της Ελληνικής μουσικής σκηνής, σε μια συναυλία που θα θυμάστε για χρόνια!

Τιμές Εισιτηρίων:
Γενική Είσοδος: 20€

Σημεία Προπώλησης

Ηλεκτρονικά: https://www.ticketservices.gr/…/nikos…/…

Στο σημείο προπώλησης του Δήμου Πετρούπολης:

• Δημοτικός θερινός Κινηματογράφος «Σινέ Πετρούπολις» (25ης Μαρτίου 168), καθημερινά και ώρες 21:00 – 23:00
Τηλέφωνο Επικοινωνίας: 2105012391

Συναυλία«Λόγος Τιμής» & «Novel 729»
2022-09-16 21:00 | Θέατρο Πέτρας, Θέατρο Πέτρας, Πετρούπολη, 13231, Ελλάδα
Συναυλία«Λόγος Τιμής» & «Novel 729»

Οι «Λόγος Τιμής» μετά τη θριαμβευτική επιστροφή τους στα live και το μεγάλο sold out του Ιουνίου και ο «Novel 729» που πραγματοποίησε μία από τις εκτενέστερες και πλέον επιτυχημένες πανελλαδικές περιοδείες την σεζόν που μας πέρασε, συναντιούνται και πάλι επί σκηνής στο Θέατρο Πέτρας την Παρασκευή 16 Σεπτεμβρίου 2022, για να κλείσουν το καλοκαίρι της επιστροφής στις συναυλίες με τον πιο δυναμικό τρόπο!

Ώρα έναρξης 21.00
Οι πόρτες ανοίγουν στις 19.00

Τιμές Εισιτηρίων:
Γενική Είσοδος: 15€

Προπώληση

Ηλεκτρονικά: https://www.viva.gr/…/logos-timis-novel-729-live-stin…/

«Ματωμένος Γάμος» του Φεδερίκο Γκαρθία Λόρκα
2022-09-20 21:00 | Θέατρο Πέτρας, Θέατρο Πέτρας, Πετρούπολη, 13231, Ελλάδα
«Ματωμένος Γάμος» του Φεδερίκο Γκαρθία Λόρκα

Ο Ματωμένος γάμος, η τραγωδία του μεγάλου Ισπανού ποιητή Φεδερίκο Γκαρθία Λόρκα, το θεατρικό και λογοτεχνικό αυτό φαινόμενο, έρχεται στο Θέατρο Πέτρας την Τρίτη 20 Σεπτεμβρίου 2022 στις 21:00.

Σήμερα, περίπου έναν αιώνα μετά τη συγγραφή του, και παρά τη δυσκολία προσέγγισης της θεματολογίας του από τη σύγχρονη οπτική, ολοένα διευρύνεται πλανητικά η φήμη του με νέες παρουσιάσεις στο θέατρο σε πλήθος χώρες, με καινούργιες μελέτες γι’ αυτόν και σταθερό το ενδιαφέρον του θεατρικού κοινού.
Έχει πάρει τη θέση του δίπλα στα κορυφαία αριστουργήματα του παγκόσμιου θεάτρου, όπως είναι οι αρχαίες ελληνικές τραγωδίες, τα έργα του Σαίξπηρ, του Στρίντμπεργκ, του Τσέχωφ ή του Τένεσι Ουίλιαμς.

ΤΑΥΤΟΤΗΤΑ ΠΑΡΑΣΤΑΣΗΣ

Συντελεστές:
Σκηνοθεσία: Νικορέστης Χανιωτάκης
Μετάφραση: Νίκος Γκάτσος
Πρωτότυπη Μουσική * – Σύνθεση – Ενορχήστρωση: Αλκίνοος Ιωαννίδης
Σκηνικά-Κοστούμια: Αρετή Μουστάκα
Χορογραφίες-Επιμέλεια κίνησης: Φαίδρα Νταϊόγλου
Φωτισμοί: Νίκος Βούλγαρης
Μουσική διδασκαλία: Αλκιβιάδης Κωνσταντόπουλος – Αλκίνοος Ιωαννίδης
Βοηθός σκηνοθέτη: Ανθούλα Ευκαρπίδου
Βοηθός σκηνογράφου – ενδυματολόγου: Εύα Παραδέλλη

Διανομή:
Μαρία Τζομπανάκη: ΜΑΝΑ
Μαρία Χάνου: ΝΥΦΗ
Νίκος Πουρσανίδης: ΛΕΟΝΑΡΔΟ
Κωνσταντίνος Ασπιώτης: ΓΑΜΠΡΟΣ
Γιάννης Καλατζόπουλος: ΠΑΤΕΡΑΣ ΤΗΣ ΝΥΦΗΣ
Χριστίνα Τσάφου: ΠΕΘΕΡΑ
Μαριάννα Πολυχρονίδη: ΓΥΝΑΙΚΑ ΤΟΥ ΛΕΟΝΑΡΔΟ
Κώστας Βασαρδάνης: ΦΕΓΓΑΡΙ
Ισιδώρα Δωροπούλου: ΖΗΤΙΑΝΑ
Αλκιβιάδης Κωνσταντόπουλος: ΞΥΛΟΚΟΠΟΣ Α’
Κώστας Κοράκης: ΞΥΛΟΚΟΠΟΣ Β’
Ιφιγένεια Μακρή: ΔΟΥΛΑ
Άννα Φιλιππάκη: ΚΟΡΙΤΣΑΚΙ

* Η μουσική παίζεται ζωντανά από τους ηθοποιούς

Τιμές Εισιτηρίων:
Κανονικό: 20€
Μειωμένο: 15€ (ΑΜΕΑ, ανέργων, Φοιτητικό)

Σημεία Προπώλησης

Ηλεκτρονικά: https://www.viva.gr/…/matomenos-gamos-periodeia…/

Στο σημείο προπώλησης του Δήμου Πετρούπολης:

• Δημοτικός θερινός Κινηματογράφος «Σινέ Πετρούπολις» (25ης Μαρτίου 168), καθημερινά και ώρες 21:00 – 23:00
Τηλέφωνο Επικοινωνίας: 2105012391

Αφιέρωμα στη Μικρά Ασία «7ο Συναπάντημα Παραδοσιακών Χορών» - Έκθεση «Η Μικρά Ασία της Μεγάλης Ελλάδας»
2022-09-21 19:00 | Θέατρο Πέτρας, Θέατρο Πέτρας, Πετρούπολη, 13231, Ελλάδα
Αφιέρωμα στη Μικρά Ασία «7ο Συναπάντημα Παραδοσιακών Χορών»
Έκθεση «Η Μικρά Ασία της Μεγάλης Ελλάδας»
Ο Δήμος Πετρούπολης με σεβασμό στο ιστορικό momentum της συμπλήρωσης εκατό χρόνων από τη Μικρασιατική Καταστροφή, προγραμματίζει το «7ο Συναπάντημα Παραδοσιακών Χορών Δήμου Πετρούπολης», αφιερωμένο στη μνήμη του Ελληνικού Πολιτισμού της Μικράς Ασίας.
Το Συναπάντημα θα πραγματοποιηθεί στο Θέατρο Πέτρας, την Τετάρτη 21 Σεπτεμβρίου, στις 7 το απόγευμα και η είσοδος θα είναι ελεύθερη για το κοινό.
Έχοντας στο ενεργητικό μας σαράντα χρόνια αδιάκοπης παρουσίας στον τομέα των παραδοσιακών χορών, και με στόχο τη διάδοση της πολιτιστικής μας κληρονομιάς, διοργανώνουμε ένα χορευτικό συναπάντημα παράδοσης με τον δέοντα σεβασμό, με υψηλού επιπέδου παραγωγές, καλώντας τις χορευτικές ομάδες, Συλλόγων, Δήμων και Φορέων που όπως κι εμείς, αγαπούν την παράδοση.
Στην εκδήλωση θα συμμετέχουν αντιπροσωπευτικά χορευτικά σχήματα Πολιτιστικών Συλλόγων από όλη την Ελλάδα, που έχουν δραστηριοποιηθεί ιδιαίτερα στους χορούς, τα ήθη και τα έθιμα των Ελλήνων της Διασποράς στην καθ’ ημάς Ανατολή: Ο Χορευτικός Σύλλογος Νέας Ερυθραίας, ο Πολιτιστικός και Πνευματικός Όμιλος Ν. Παλατιών Ωρωπού, η Ένωση Μικρασιατών Θήβας, το Σωματείο Νέα Σινασός Καππαδοκίας, αντιπροσωπευτικό συγκρότημα από την Παμποντιακή Ομοσπονδία Ελλάδος και το Τμήμα Παραδοσιακών Χορών του Δήμου Πετρούπολης.
Η παραδοσιακή ορχήστρα που θα συνοδεύει το πρόγραμμα των χορών θα έχει προεξάρχοντα τον Μανώλη Κουτσαγγελίδη και μουσικούς εξειδικευμένους στους σκοπούς της Μικράς Ασίας.
Το Αφιέρωμα στη Μικρά Ασία περιλαμβάνει έκθεση πολύτιμων ιστορικών ντοκουμέντων, από το Αρχείο Ελληνικών Γραμμάτων «Γεώργιος Λεβιθόπουλος». Γκραβούρες, φωτογραφίες, εφημερίδες, έντυπα που απόκεινται στο Αρχείο, θα εκτεθούν στον χώρο του θεάτρου την ημέρα της εκδήλωσης.
Πληροφορίες: Διεύθυνση Πολιτισμού, Αθλητισμού & Νεολαίας Δήμου Πετρούπολης, Τμήμα Πολιτισμού, 210-5063710.

«Η Ζωή είναι ωραία»
2022-09-24 21:00 | Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττικής, 13231, Ελλάδα
«Η Ζωή είναι ωραία»
Η Εφηβική Θεατρική Ομάδα του Δήμου Πετρούπολης παρουσιάζει την παράσταση «Η Ζωή είναι ωραία», το Σάββατο 24 Σεπτεμβρίου στις 21.00, στο Πνευματικό Κέντρο του Δήμου Πετρούπολης (Μπουμπουλίνας 59 & Αθανασίου Διάκου).
Την παράσταση επιμελείται η Ηλέκτρα Γεννατά.
Πληροφορίες: Διεύθυνση Πολιτισμού, Αθλητισμού & Νεολαίας Δήμου Πετρούπολης, Τμήμα Πολιτισμού, 210-5063710.

Συναυλία: Βαγγέλης Κονιτόπουλος «50 ΧΡΟΝΙΑ ΝΗΣΙΩΤΙΚΟ ΤΡΑΓΟΥΔΙ»
2022-09-28 21:00 | Θέατρο Πέτρας, Θέατρο Πέτρας, Πετρούπολη, 13231, Ελλάδα
Συναυλία: Βαγγέλης Κονιτόπουλος «50 ΧΡΟΝΙΑ ΝΗΣΙΩΤΙΚΟ ΤΡΑΓΟΥΔΙ»
Ο Βαγγέλης Κονιτόπουλος συμπλήρωσε 50 χρόνια παρουσίας στο νησιώτικο τραγούδι και γιορτάζει μαζί με εκλεκτούς φίλους του, με μια μεγάλη συναυλία στο Θέατρο Πέτρας που θα εξελιχθεί σε ένα μοναδικό γλέντι, την Τετάρτη 28 Σεπτεμβρίου 2022 στις 21:00.
Με ένα αφάνταστα διασκεδαστικό πρόγραμμα νησιώτικου -και όχι μόνο- ρεπερτορίου, ο Βαγγέλης Κονιτόπουλος μαζί με τους εκλεκτούς καλεσμένους του και τους καταξιωμένους μουσικούς του, μας ταξιδεύει σε αγαπημένους νησιώτικους μουσικούς και χορευτικούς προορισμούς, στην πιο καλοκαιρινή συναυλία του φετινού Σεπτέμβρη.
Ο Βαγγέλης Κονιτόπουλος, ο «Βασιλιάς του νησιώτικου τραγουδιού», όπως χαρακτηριστικά τον αποκαλούν, με μια 50ετή πορεία στο νησιώτικο τραγούδι, επιτυγχάνει με τα τραγούδια του και με το αστείρευτο κέφι του, να συνεπαίρνει και να ξεσηκώνει όποιον παραβρεθεί στις ζωντανές του εμφανίσεις!
Special Guests: ΜΑΝΩΛΗΣ KONTAPOΣ, ΓIANNHΣ MΠAPMΠAPHΣ, MATΘAIOΣ TΣAXOYPIΔHΣ & NIKOΣ ΦAKAPOΣ – Παρουσιάζει ο ΛΕΥΤΕΡΗΣ ΕΛΕΥΘΕΡΙΟΥ
Σκηνοθετική επιμέλεια: ΜΑΝΟΣ ΚΑΜΠΙΤΗΣ
ΤΡΑΓΟΥΔΟΥΝ
APHΣ BEPYKOKOΣ, EIPHNH BEPYKOKOΥ, MIXAΛHΣ KONITOΠOYΛOΣ, ΛEYTEPHΣ MΠAΦAΛOYKOΣ, η ΣTEΛΛINA KONITOΠOYΛOY και η EΛENH ΛEΓAKH
ΠΑΙΖΟΥΝ ΟΙ ΜΟΥΣΙΚΟΙ
Βιολί: Νίκος Μάκαρης, Άρης Βερύκοκος, Γιάννης Μπαφαλούκος, Μαυρουδής Αντωνίου
Λαούτο: Αντώνης Κονιτόπουλος, Βαγγέλης Κουκουλάρης, Λευτέρης Μπαφαλούκος, Κώστας Πατέλης
Σαντούρι: Στέλλα Βαλάση
Κλαρίνο: Νεκτάριος Κοκκώνης
Πλήκτρα: Γιάννης Κάτσαρης
Μπάσο: Τάσος Γρηγοριάδης
Τύμπανα: Θανάσης Παπαδόπουλος
Κρουστά: Γιώργος Καρελιώτης
Τζαμπούνα: Γιάννης Σέρβος, Δημήτρης Παναγιωτόπουλος, Γιώργος Παρασκευάκης, Θοδωρής Βολιώτης
Ντουμπάκι: Σίμος Κοζαδίνος, Αλέξανδρος Μορφονιός
ΣΥΜΜΕΤΕΧΟΥΝ ΟΙ ΧΟΡΕΥΤΙΚΟΙ ΣΥΛΛΟΓΟΙ
Ελληνικός Παραδοσιακός Χορευτικός Όμιλος – Δικταίοι Καστρινοί,
Εξωραϊστικός & Εκπολιτιστικός Σύλλογος Ιλίου “Ο Μέρμηγκας”,
Χορευτικό Σωματείο ” Χοροαχλιστός” Μαρίας Κλουβάτου και Γιάννη Τσελέντη,
Ένωση Νησιωτών Αιγαίου – Φίλοι Παραδοσιακών Χορών Αγ. Αναργύρων-Καματερού
Ώρα έναρξης: 21.00
Οι πόρτες ανοίγουν στις 20.00
Τιμές Εισιτηρίων:
Προπώληση: από 10€
Γενική Είσοδος: 12€
Σημεία Προπώλησης
Ηλεκτρονικά: https://www.viva.gr/tickets/music/baggelis-konitopoulos/
Στο σημείο προπώλησης του Δήμου Πετρούπολης:
• Δημοτικός θερινός Κινηματογράφος «Σινέ Πετρούπολις» (25ης Μαρτίου 168), καθημερινά και ώρες 21:00 – 23:00
Τηλέφωνο Επικοινωνίας: 2105012391

ΔΩΡΕΑΝ προβολή της ταινίας «Δεσμοί Γυναικών» στον Θερινό Κινηματογράφο Πετρούπολης.
2022-09-29 20:30 | Θερινός Κινηματογράφος, 25ης Μαρτίου 168, Πετρούπολη, 13231, Ελλάδα
ΔΩΡΕΑΝ προβολή της ταινίας «Δεσμοί Γυναικών» στον Θερινό Κινηματογράφο Πετρούπολης.

Δείτε σήμερα Πέμπτη 29 Σεπτεμβρίου 2022 και ώρα 20:30 την ταινία «Δεσμοί Γυναικών» στο «Σινέ Πετρούπολις».
Η ταινία θα προβληθεί ΔΩΡΕΑΝ μετά από πρωτοβουλία της Δημοτικής Επιτροπής Ισότητας (ΔΕΠΙΣ) Πετρούπολης.

Η ταινία «Δεσμοί γυναικών» θέτει στο επίκεντρο την οδύσσεια μιας γυναίκας που μεγαλώνει μόνη της την δεκαπεντάχρονη κόρη της, στα περίχωρα μιας πόλης του Τσαντ. Όταν μια μέρα μάθει πως το κορίτσι έχει μείνει έγκυος, θα έρθει αντιμέτωπη με τις θρησκευτικές νόρμες, την ανδροκρατούμενη κοινωνία και τον νόμο μιας χώρας που απαγορεύει ρητά τις αμβλώσεις.

Η Αμίνα και η δεκαπεντάχρονη κόρη της Μαρία είναι δυο γυναίκες που ζουν μόνες σε μια ανδροκεντρική κοινωνία, γεγονός που από μόνο του αποτελεί τεράστιο σκάνδαλο. Όταν η Αμίνα μάθει πως η Μαρία είναι έγκυος, ο φόβος του κοινωνικού στιγματισμού θα την κυριεύσει από την πρώτη στιγμή και οι σχέσεις μητέρας και κόρης θα διασαλευτούν, όχι όμως ανεπανόρθωτα.

Σύντομα, οι δυο τους θα βρεθούν ανάμεσα σε γυναίκες που θα προσπαθήσουν να τις βοηθήσουν, δημιουργώντας μεταξύ τους «μυστικούς, θηλυκούς δεσμούς», συνθέτοντας ένα σωτήριο γυναικείο δίκτυο αλληλεγγύης ως απάντηση σε μια σκληροπυρηνική πατριαρχική δομή.

Τι ρόλο κρατά μια γυναίκα μέσα σε μια κοινωνία που διέπεται από ανδρικούς κανόνες, ακόμα και σε ό,τι αφορά στην ίδια; Μπορεί να είναι ποτέ κάτι διαφορετικό από μητέρα και σύζυγος, και πως μπορεί να επιτευχθεί αυτό;

Μέσα σ’ αυτόν τον πατριαρχικό ζόφο κεκαλυμμένης θρησκευτικής νομιμότητας, μοναδική ελπίδα για μια γυναίκα είναι η αλληλοϋποστήριξη των κοντινών της εκπροσώπων του φύλου της. Υπό αυτό το πρίσμα, η ταινία «γεννά» την ελπίδα πως, πράγματι, η προοδευτικά κεκτημένη χειραφέτηση της γυναίκας μπορεί να έρθει μέσα από τους ιερούς δεσμούς των ίδιων των γυναικών.

Οι «Δεσμοί Γυναικών» θα σπάσουν τα όρια της οικογένειας, θα συνασπιστούν στις γειτονιές, τις κοινότητες, θα αλληλοβοηθηθούν, θα κάνουν την επανάστασή τους και θα γλιτώσουν την επόμενη γενιά.

Δείτε το trailer της ταινίας ΕΔΩ: https://youtu.be/jM4fZab0bKc

«Η Πόλη Γιορτάζει»
2022-10-26 20:00 | Πλατεία Αγ. Δημητρίου, Πλατεία Αγ. Δημητρίου, Πετρούπολη, 13231, Ελλάδα
«Η Πόλη Γιορτάζει»

Ο Δήμος Πετρούπολης μέσω της Διεύθυνσης Πολιτισμού, Αθλητισμού & Νεολαίας, διοργανώνει εκδηλώσεις για τον εορτασμό του πολιούχου Αγίου Δημητρίου, με τίτλο «Η Πόλη Γιορτάζει».

Στο πλαίσιο των εκδηλώσεων θα πραγματοποιηθεί Συναυλία Παραδοσιακής Μουσικής με τη Βούλα Ρεφενέ, την Τετάρτη 26 Οκτωβρίου, στην Πλατεία «Αγίου Δημητρίου» (μετά τη Λιτανεία της εικόνας), στις 20:00.

Στην εκδήλωση θα συμμετέχει και το Τμήμα Παραδοσιακών Χορών του Δήμου Πετρούπολης.

Πληροφορίες: Διεύθυνση Πολιτισμού, Αθλητισμού & Νεολαίας Δήμου Πετρούπολης, Τμήμα Πολιτισμού, 210-5063710.

Το «Μουσικό Σχολείο Ιλίου» έρχεται στην Πετρούπολη.
2022-12-21 11:00 | Πλατεία “ΗΡΩ”, Πλατεία ΗΡΩ, Αγίας Γλυκερίας 87, Πετρούπολη, Αττικής, 13231, Ελλάδα
Το «Μουσικό Σχολείο Ιλίου» έρχεται στην Πετρούπολη.

Το Μουσικό Σχολείο Ιλίου έρχεται για δεύτερη χρονιά στον Δήμο Πετρούπολης και παρουσιάζει ένα Χριστουγεννιάτικο Μελωδικό Πρόγραμμα, με το σύνολο πνευστών, στην Πλατεία ΗΡΩ, την Τετάρτη 21 Δεκεμβρίου 2022, στις 11 το πρωί.

Το σύνολο αποτελείται από εβδομήντα μαθήτριες και μαθητές του Μουσικού Σχολείου, υπό την Καλλιτεχνική Επιμέλεια του Θανάση Σκαρλάτου.

Σας περιμένουμε όλους, για να απολαύσουμε τη Μελωδική Χριστουγεννιάτικη Πανδαισία!

Ελάτε να ανακαλύψουμε τη μαγεία των Χριστουγέννων με μία μοναδική Συναυλία από το Δημοτικό Ωδείο Πετρούπολης.
2022-12-23 19:00 | Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττικής, 13231, Ελλάδα
Ελάτε να ανακαλύψουμε τη μαγεία των Χριστουγέννων με μία μοναδική Συναυλία από το Δημοτικό Ωδείο Πετρούπολης.
Ύστερα από δύο χρόνια αναγκαστικής αποχής λόγω της πανδημίας, το Δημοτικό Ωδείο Πετρούπολης γιορτάζει τα Χριστούγεννα με ακόμη μία εορταστική συναυλία, την Παρασκευή 23 Δεκεμβρίου 2022.
Την Παρασκευή 23 Δεκεμβρίου 2022 και ώρα 19.00, θα πραγματοποιηθεί Γιορτή με Τραγούδια & τα Μουσικά Σύνολα του Ωδείου, στο Πνευματικό Κέντρο του Δήμου Πετρούπολης (Μπουμπουλίνας 59 & Αθανασίου Διάκου).
Ελάτε να ταξιδέψουμε με τις μελωδίες και τα χαμόγελα των παιδιών και να ανακαλύψουμε ξανά τη μαγεία των Χριστουγέννων!
Η είσοδος για το κοινό είναι ελεύθερη!
Θα παρουσιαστούν:
Κιθαριστικό σύνολο τάξης Βασίλη Καναρά και Αντώνη Γιαβρή |
Μουσική δωματίου από τις τάξεις βιολιού του Βασίλη Δήμου, φλάουτου της Στεφανίας Κατσαρού, πιάνου της Ναταλίας Σταματίου και ντραμς του Γιάννη Τσουμπρή |
Κλασικά γιορτινά τραγούδια από την τάξη Μονωδίας της Εύας Μιχελιδάκη σε συνοδεία πιάνου από τον Πάνο Λουμάκη |
Κάλαντα με το Μαθητικό Συγκρότημα Παραδοσιακής Μουσικής που επιμελείται ο καθηγητής παραδοσιακών κρουστών Νέστορας Δρούγκας, μαζί με μέλη των Χορωδιακών Συνόλων που διδάσκουν η Ροδούλα Χαρδαλή (διεύθυνση) και Έρη Χαρδαλή (συνοδεία πιάνου).

Πληροφορίες: Διεύθυνση Πολιτισμού, Αθλητισμού & Νεολαίας Δήμου Πετρούπολης, Τμήμα Πολιτισμού, Τηλ: 210-5063710.
Δείτε το αναλυτικό πρόγραμμα της Συναυλίας στις φωτογραφίες που ακολουθούν.

«Καλικαντζαροζαβολιές» από τις Μορφές Έκφρασης.
2022-12-26 18:00 | Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττικής, 13231, Ελλάδα
«Καλικαντζαροζαβολιές» από τις Μορφές Έκφρασης.

Θεατρική παράσταση για παιδιά, τη Δευτέρα 26 Δεκεμβρίου 2022 στις 18:00, στο Πνευματικό Κέντρο του Δήμου Πετρούπολης.

Οι «Μορφές Έκφρασης» δημιούργησαν για τα παιδιά μια ακόμα παράσταση παιχνίδι και μας προσκαλούν να ανακαλύψουμε τι θα συμβεί όταν η μουσική συναντά τα τρομερά καλικαντζαράκια!

Τα θρυλικά χριστουγεννιάτικα ξωτικά της Ελληνικής παράδοσης, προκαλούν με τις ζαβολιές τους και μας προσκαλούν σε παιχνίδι, χορό και τραγούδι!

Από τη δημιουργό των sold out παραστάσεων «Ο Δράκος των χρωμάτων» & «Κού-Κου! Μια βόλτα στο δάσος…» Άννα Σεβαστή Τζίμα, οι «Καλικαντζαροζαβολιές» μας μεταφέρουν σ’ έναν κόσμο όπου τα Χριστούγεννα αποκτούν ένα άλλο νόημα… Είναι ο καιρός για να αφουγκραστούμε τον εαυτό μας και να αναθεωρήσουμε τις πράξεις μας… με γνώμονα την καλοσύνη.

Η παράσταση είναι έντονα διαδραστική με ζωντανή μουσική.

Τα παιδιά μπορούν να έρθουν φορώντας κόκκινα σκουφάκια, εάν το επιθυμούν!

Η παράσταση είναι σχεδιασμένη για παιδιά από 3-7 ετών.

Λίγα λόγια για την υπόθεση του έργου:

Ο τρομερός αρχηγός των Καλικαντζάρων ο Μανδρακούκος, αποφασίζει να κάνει όλα τα παιδιά καλικαντζάρους. Σκοπός του είναι, όπως κάθε χρόνο, να κόψει το δέντρο της ζωής και να κάνει τους ανθρώπους άνω κάτω με τις ζαβολιές του! Θα τα καταφέρει;

Στο δεύτερο μέρος της παράστασης, θα παρακολουθήσουμε το παραδοσιακό παραμύθι της Μάρως και της Κάκως που συνάντησαν τους καλικάντζαρους στον μύλο και θα ανακαλύψουμε ότι η καλοσύνη έχει πάντα μεγαλύτερη δύναμη από τη ζήλια, τον φθόνο και την κακία!

Προπώληση εισιτηρίων: https://www.ticketservices.gr/…/kalikantzarozavolie…/…

Γενική είσοδος: 8€

Αίθουσα Εκδηλώσεων Πνευματικού Κέντρου Δήμου Πετρούπολης
(Μπουμπουλίνας 59 & Αθανασίου Διάκου)
Τηλέφωνα επικοινωνίας: 210-3464903, 210-3464002

Τσικνοπέμπτη - Έναρξη καρναβαλικών εκδηλώσεων
2023-02-16 17:30 | Κεντρική Λεωφόρος 25ης Μαρτίου
Την Τσικνοπέμπτη 16 Φεβρουαρίου, από τις 5.30 το απόγευμα, οι Κουδουνάτοι και ομάδα του Τμήματος Παραδοσιακών Χορών μαζί με τη Φιλαρμονική του Δήμου Πετρούπολης, θα κηρύξουν την έναρξη των εκδηλώσεων περιδιαβαίνοντας την κεντρική λεωφόρο 25ης Μαρτίου.

Καρναβαλικές εκδηλώσεις- Σάββατο 18 Φεβρουαρίου
2023-02-18 11:00 | Κεντρική Λεωφόρος 25ης Μαρτίου
Το Σάββατο 18 Φεβρουαρίου, από τις 11 το πρωί, το εορταστικό κλίμα θα τονωθεί με τους Κουδουνάτους του Τμήματος Παραδοσιακών Χορών και τη Φιλαρμονική του Δήμου Πετρούπολης, που θα ξεσηκώσουν την κεντρική λεωφόρο της πόλης με αποκριάτικους και ξέφρενους ρυθμούς

Μεγάλη αποκριάτικη παρέλαση Αρμάτων και Καρναβαλιστών.
2023-02-19 15:00 | Κεντρική Λεωφόρος 25ης Μαρτίου
Την Κυριακή 19 Φεβρουαρίου, από 3 το μεσημέρι, θα πραγματοποιηθεί η μεγάλη αποκριάτικη παρέλαση Αρμάτων και Καρναβαλιστών στην κεντρική λεωφόρο (από το ύψος της οδού Σουλίου έως την οδό Κωνσταντινουπόλεως).
Μετά την παρέλαση η γιορτή θα συνεχιστεί στην πλατεία «ΗΡΩ», όπου με τους ξεσηκωτικούς ήχους του DJ Marinou, οι καρναβαλιστές καλούνται σ’ ένα αποκριάτικο πάρτυ, με πολύ κέφι και χορό!

Καθαρά Δευτέρα 27 Φεβρουαρίου.
2023-02-27 11:00 | Πλατεία Αγ. Δημητρίου, Πλατεία Αγ. Δημητρίου, Πετρούπολη, 13231, Ελλάδα
Tην Καθαρά Δευτέρα 27 Φεβρουαρίου, από τις 11 το πρωί, θα εορταστούν τα Κούλουμα στην Πλατεία Αγίου Δημητρίου, όπου κλόουν και εμψυχωτές θα περιμένουν τα παιδιά (εντός της παιδικής χαράς), με πολλές δράσεις και εργαστήριο κατασκευής χαρταετού.
Η παραδοσιακή ορχήστρα των αδελφών Αυγουστίδη θα συνοδέψει μελωδικά τον χορό, ενώ θα προσφερθούν σαρακοστιανά κεράσματα και άφθονο κρασί.

Συναυλία Κλασικού Τμήματος του Δημοτικού Ωδείου Πετρούπολης.
2023-03-27 19:30 | Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττικής, 13231, Ελλάδα
Συναυλία Κλασικού Τμήματος του Δημοτικού Ωδείου Πετρούπολης.
Το Δημοτικό Ωδείο Πετρούπολης έχει επιδοθεί φέτος σε μια κίνηση εξωστρέφειας, προσπαθώντας να ανακτήσει το χαμένο έδαφος παρουσίας του στην πολιτιστική ζωή της Πετρούπολης. Παρουσία που είχε ανασταλεί τις προηγούμενες χρονιές λόγω των περιοριστικών υγειονομικών μέτρων, που του στέρησαν τη δυνατότητα πραγματοποίησης συναυλιών σε κλειστές αίθουσες.
Με μια δυναμική επιστροφή στη φιλόξενη αίθουσα του Πνευματικού Κέντρου Πετρούπολης, μετά από τις πετυχημένες χριστουγεννιάτικες συναυλίες της Προπαιδείας και του Κλασσικού τμήματος στις 18 & 23 Δεκέμβρη 2022, καθώς και της εξαιρετικών εντυπώσεων συναυλίας-αφιέρωμα στον Κώστα Γιαννίδη της τάξης Μονωδίας στις 17 Φλεβάρη 2023, πρόκειται να ακολουθήσει μια ποικίλη συναυλία κλασσικής μουσικής, στις 27 Μαρτίου και ώρα 19.30, πάντα στην αίθουσα του Πνευματικού Κέντρου, στην οποία θα συμμετάσχουν σπουδαστές ανωτέρου επιπέδου από όλες τις τάξεις οργάνων και μουσικής δωματίου του Δημοτικού Ωδείου Πετρούπολης.
Επίσης, για μετά το Πάσχα, έχουν προγραμματιστεί δύο συναυλίες στο Πνευματικό Κέντρο, στις 31 Μαΐου των χορωδιακών τμημάτων και στις 11 Ιουνίου η διπλή γιορτή των τμημάτων της Προπαιδείας, ενώ και οι τάξεις μονωδίας και σύγχρονου τραγουδιού ετοιμάζουν κάτι για την μεταπασχαλινή περίοδο.
Παράλληλα, στη μικρή αίθουσα συναυλιών του Ωδείου, ξεκίνησαν οι καθιερωμένες συναυλίες κάθε τάξης. Ήδη πραγματοποιήθηκαν οι συναυλίες:

τάξης πιάνου της Βενετίας Σκευοφύλακα στις 22 Φλεβάρη
τάξης βιολιού του Βασίλη Δήμου στις 11 Μάρτη

Σας περιμένουμε λοιπόν στο Πνευματικό Κέντρο του Δήμου Πετρούπολης, τη Δευτέρα 27 Μαρτίου στις 19.30, για μία συναυλία που καλύπτει ένα αντιπροσωπευτικό φάσμα των περιόδων της κλασικής μουσικής.
Η είσοδος για το κοινό είναι ελεύθερη.
Πληροφορίες: Διεύθυνση Πολιτισμού, Αθλητισμού & Νεολαίας Δήμου Πετρούπολης, Τμήμα Πολιτισμού, 210-5063710.

«Το αυγό που ράγισε» έρχεται στην Δημοτική Βιβλιοθήκη Πετρούπολης
2023-04-02 17:00 | Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττικής, 13231, Ελλάδα
Η Διεύθυνση Πολιτισμού, Αθλητισμού & Νεολαίας του Δήμου Πετρούπολης, μέσω της Δημοτικής Βιβλιοθήκης, τιμά την Παγκόσμια Ημέρα Παιδικού Βιβλίου και διοργανώνει εκδήλωση, την Κυριακή 2 Απριλίου 2023 και ώρα 17.00, στο Πνευματικό Κέντρο του Δήμου Πετρούπολης (Μπουμπουλίνας 59 & Αθανασίου Διάκου).
Καλεσμένη θα είναι η συγγραφέας Εύη Τσιτιρίδου Χριστοφίδου, η οποία θα μιλήσει για το βιβλίο της με τίτλο «Το αυγό που ράγισε».
«Μεγάλη Πέμπτη. Η γιαγιά Ναυσικά βάφει, όπως κάθε χρόνο, τα πασχαλινά αυγά. Ένα από αυτά ραγίζει στο βράσιμο και όλα τα υπόλοιπα, τα γερά, αρχίζουν να το κοροϊδεύουν και να το υποτιμούν. Η στάση τους δεν διαφέρει από εκείνη πολλών συνανθρώπων μας μπροστά στην αδυναμία, την αναπηρία, τη διαφορετικότητα. Όμως ο εγγονός της, ο Νικηφόρος, θα βρει τον τρόπο να κάνει το ραγισμένο αυγό από τελευταίο πρώτο και να του χαρίσει μια καινούργια αποστολή…».
Στο «Αυγό που ράγισε» η συγγραφέας αφηγείται μία ιστορία που αναφέρεται στη διαφορετικότητα, τη συμπερίληψη, τη δύναμη της καλοσύνης και τη συμπεριφορά μας απέναντι στο απρόοπτο, στην ατυχία και στη δύσκολη στιγμή του άλλου.
Το βιβλίο απευθύνεται σε παιδιά της πρώτης σχολικής ηλικίας.
Η είσοδος για το κοινό είναι ελεύθερη.
Πληροφορίες: Δημοτική Βιβλιοθήκη Πετρούπολης, Τηλέφωνο: 210-5025250.

TO AVGO POU RAGISE Afissa_2-4-23

Εκδήλωση - Παρουσίαση του Λευκώματος «Το δικό μας ’21» από τον Δήμο Πετρούπολης
2023-04-07 18:30 | Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττικής, 13231, Ελλάδα
Εκδήλωση – Παρουσίαση του Λευκώματος «Το δικό μας ’21» από τον Δήμο Πετρούπολης
Ο Δήμος Πετρούπολης θα πραγματοποιήσει Εκδήλωση – Παρουσίαση του Λευκώματος «Το δικό μας ’21», το οποίο είναι αποτέλεσμα της έρευνας της Ιστορικού & Αρχαιολόγου Μαρίας – Άννας Μηλιώνη, κόρης του διακεκριμένου συμπολίτη μας και ερευνητή Τοπικής Ιστορίας Ανδρέα Μηλιώνη.
«Το δικό μας ’21» είναι ίσως το πρώτο βιβλίο που καταγράφει με σαφήνεια τον ρόλο και τη συμβολή της Βορειοδυτικής Αθήνας στο έπος του 1821. Σκιαγραφώντας τις μορφές των θεμελιωτών της ελευθερίας μας, οι οποίοι αναδείχτηκαν και έδρασαν στον τόπο μας, το εν λόγω Λεύκωμα περιέχει με ευσύνοπτο τρόπο και εικονογράφηση τα ιστορικά γεγονότα που έλαβαν χώρα στην ευρύτερη περιοχή.
Η Κεντρική πλατεία της Πετρούπολης και 50 δρόμοι, οι περισσότεροι στο κέντρο της πόλης, είναι αφιερωμένοι στους ήρωες του εθνικού ξεσηκωμού, σε τοποθεσίες που διεξήχθησαν οι σημαντικότερες μάχες και σε τόπους μαρτυρίου και θυσιών, δίνοντας το χρώμα του 1821 σε αυτήν, ενισχύοντας παράλληλα την ιστορική μνήμη στις νεότερες γενιές.
Ο σχεδιασμός και η παραγωγή του Λευκώματος «Το δικό μας ’21» το οποίο θα διανεμηθεί δωρεάν στους δημότες, είναι προσφορά της εταιρείας Mediterranean Enterprises και η εκτύπωσή του είναι προσφορά της εταιρείας Print Pack.
Η παρουσίαση του Λευκώματος θα πραγματοποιηθεί την Παρασκευή 7 Απριλίου 2023 και ώρα 18:30 στο Πνευματικό Κέντρο του Δήμου Πετρούπολης (Μπουμπουλίνας 59 & Αθανασίου Διάκου).
Μετά το πέρας της εκδήλωσης η συγγραφέας Μαρία – Άννα Μηλιώνη, θα υπογράψει τα αντίτυπα του βιβλίου της τα οποία θα διανεμηθούν δωρεάν από τον Δήμο Πετρούπολης.
Για περισσότερες πληροφορίες μπορείτε να επικοινωνήσετε με το Γραφείο Τύπου του Δήμου Πετρούπολης στο τηλέφωνο: 213-2024417.

ToDikomas21

Εκδήλωση με θέμα «Σχολικός Επαγγελματικός Προσανατολισμός & Επιλογή Σπουδών» από τον Δήμο Πετρούπολης.
2023-04-08 18:00 - 21:00 | Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττικής, 13231, Ελλάδα
Εκδήλωση με θέμα «Σχολικός Επαγγελματικός Προσανατολισμός & Επιλογή Σπουδών» από τον Δήμο Πετρούπολης.

Ο Δήμος Πετρούπολης σε συνεργασία με την Συμβουλευτική Εταιρεία Career Gate, διοργανώνει Επιστημονική Ημερίδα με θέμα «Σχολικός Επαγγελματικός Προσανατολισμός & Επιλογή Σπουδών», το Σάββατο 8 Απριλίου 2023, κατά τις ώρες 18:00 – 21:00, στο Πνευματικό Κέντρο του Δήμου (Μπουμπουλίνας 59 & Αθανάσιου Διάκου).

Η εκδήλωση απευθύνεται σε όλους τους γονείς & κηδεμόνες που ενδιαφέρονται να λάβουν συμβουλευτικές υπηρεσίες που θα διευκολύνουν σημαντικά τις επιλογές των παιδιών τους, αναφορικά με τις σπουδές τους και την μετέπειτα επαγγελματική τους σταδιοδρομία.

Κατά τη διάρκεια της εκδήλωσης θα γίνει εκτενής συζήτηση αναφορικά με την αγορά εργασίας, τις προοπτικές επαγγελμάτων, την τριτοβάθμια εκπαίδευση, τα θέματα διαχείρισης άγχους & χρόνου, αλλά και για την παροχή του κορυφαίου Career Gate Test, σε συνδυασμό με συμβουλευτικές προς τους δημότες.

Για περισσότερες πληροφορίες, οι ενδιαφερόμενοι μπορούν να επικοινωνούν με τη Γραμματεία του Κέντρου Κοινότητας, από Δευτέρα έως Παρασκευή, κατά τις ώρες 10:00 – 16:00, στα τηλέφωνα: 210 5065885 & 210 5064100.

«Η θέα απ’ το ενδιάμεσο»
2023-04-22 21:00 | Θέατρο Πέτρας, Θέατρο Πέτρας, Πετρούπολη, 13231, Ελλάδα
Το Τμήμα Θεάτρου του Δήμου Πετρούπολης θα παρουσιάσει το θεατρικό έργο «Η θέα απ’ το ενδιάμεσο», τα Σαββατοκύριακα 11-12, 18-19 και 25-26 Μαρτίου 2023, 1-2, 22-23 & 29-30 Απριλίου 2023 στις 9 το βράδυ, στον κλειστό χώρο του Θεάτρου Πέτρας.
Η παράσταση αντλεί την έμπνευσή της από τα θεατρικά έργα και κείμενα που έχουν γραφτεί αναφορικά με ζητήματα υπαρξιακών και κοινωνικών αναζητήσεων για την κατανόηση της ανθρώπινης ταυτότητας. Αποτελεί μια παράσταση σπουδή σε θέματα προσωπικά και κοινωνικά, που προσεγγίζονται από τον κόσμο της τέχνης και εκφράζονται μέσα από τη θεατρική πράξη.
Την παράσταση επιμελήθηκε σκηνοθετικά η Ηλέκτρα Γεννατά.
Πληροφορίες: Διεύθυνση Πολιτισμού, Αθλητισμού & Νεολαίας Δήμου Πετρούπολης, Τμήμα Πολιτισμού, 210.5063710.

"Ο Μέγας Αλέξανδρος και το καταραμένο φίδι"
2023-04-28 20:00 | Πλατεία Αγ. Δημητρίου, Πλατεία Αγ. Δημητρίου, Πετρούπολη, 13231, Ελλάδα
Δωρεάν Παραστάσεις Θεάτρου Σκιών στις πλατείες και τις παιδικές χαρές του Δήμου Πετρούπολης
Στο πλαίσιο των “Εκδηλώσεων Πολιτισμού Άνοιξη 2023” του Δήμου Πετρούπολης, οι χάρτινοι ήρωες του θεάτρου σκιών θα ζωντανέψουν στον μπερντέ του καραγκιοζοπαίχτη Σωκράτη Κοτσορέ, σε πλατείες και παιδικές χαρές της πόλης, προσφέροντας κέφι, χαρά και γέλιο σε μικρούς και μεγάλους θεατές.
Ο παιδαγωγικός και ψυχαγωγικός χαρακτήρας του θεάτρου σκιών, μαζί με στοιχεία Λαογραφίας και τοπικής ιστορίας που παρουσιάζονται στη σκηνή, είναι δείγμα και βεβαίωση της τέχνης, στο πλέον ώριμο επίπεδο κατάλληλο για όλες τις ηλικίες.
Συγκεκριμένα, οι παραστάσεις θα δοθούν τις Παρασκευές και τα Σάββατα 28 και 29 Απριλίου, και 5, 6, 12 και 27 Μαΐου 2023, μετά τις οκτώ το βράδυ.
Οι χώροι που θα δοθούν οι παραστάσεις είναι η παιδική χαρά Αγίου Δημητρίου, η πλατεία Άρη Βελουχιώτη (στις οδούς Βαλτετσίου, Έλλης και Χρυσοστόμου Σμύρνης), στο θεατράκι εντός της πλατείας, η παιδική χαρά στην οδό Κωνσταντινουπόλεως & Ελαιών, στο θεατράκι που βρίσκεται μέσα στην παιδική χαρά, το γήπεδο μπάσκετ δίπλα από την παιδική χαρά της Αγίας Τριάδας, η πλατεία Θέτιδος (στις οδούς Ξάνθου & Κολοκοτρώνη), το θεατράκι που βρίσκεται απέναντι από την πλατεία 8ης Μάρτη (οδός Κερασόβου).
Ο αγαπημένος μας λαϊκός ήρωας Καραγκιόζης, με τα καμώματά του, σκορπά το γέλιο και τη χαρά και μας περιμένει όλους για αυτήν την εβδομάδα:
Την Παρασκευή 28 Απριλίου 2023 στις 20:15 στην πλατεία του Αγίου Δημητρίου, μικροί και μεγάλοι θα έχουν την ευκαιρία να παρακολουθήσουν μια κλασική και από τις αρχαιότερες παραστάσεις του Θεάτρου Σκιών, με τίτλο “Ο Μέγας Αλέξανδρος και το καταραμένο φίδι” όπου η παράδοση του Αγίου Γεωργίου ζυμώνεται με τον Μέγα Αλέξανδρο που καλείται να σκοτώσει το θηρίο της πόλης με τη βοήθεια του θρυλικού μας Καραγκιόζη!
Σας περιμένουμε όλους!

Το Πανηγύρι του Καραγκιόζη
2023-04-29 20:00 | Πλατεία Αρη Βελουχιώτη, Βαλτετσίου, Έλλης και Χρυσοστόμου Σμύρνης, Πετρούπολη, Ατικής, 13231, Ελλάδα
Δωρεάν Παραστάσεις Θεάτρου Σκιών στις πλατείες και τις παιδικές χαρές του Δήμου Πετρούπολης
Στο πλαίσιο των “Εκδηλώσεων Πολιτισμού Άνοιξη 2023” του Δήμου Πετρούπολης, οι χάρτινοι ήρωες του θεάτρου σκιών θα ζωντανέψουν στον μπερντέ του καραγκιοζοπαίχτη Σωκράτη Κοτσορέ, σε πλατείες και παιδικές χαρές της πόλης, προσφέροντας κέφι, χαρά και γέλιο σε μικρούς και μεγάλους θεατές.
Ο παιδαγωγικός και ψυχαγωγικός χαρακτήρας του θεάτρου σκιών, μαζί με στοιχεία Λαογραφίας και τοπικής ιστορίας που παρουσιάζονται στη σκηνή, είναι δείγμα και βεβαίωση της τέχνης, στο πλέον ώριμο επίπεδο κατάλληλο για όλες τις ηλικίες.
Συγκεκριμένα, οι παραστάσεις θα δοθούν τις Παρασκευές και τα Σάββατα 28 και 29 Απριλίου, και 5, 6, 12 και 27 Μαΐου 2023, μετά τις οκτώ το βράδυ.
Οι χώροι που θα δοθούν οι παραστάσεις είναι η παιδική χαρά Αγίου Δημητρίου, η πλατεία Άρη Βελουχιώτη (στις οδούς Βαλτετσίου, Έλλης και Χρυσοστόμου Σμύρνης), στο θεατράκι εντός της πλατείας, η παιδική χαρά στην οδό Κωνσταντινουπόλεως & Ελαιών, στο θεατράκι που βρίσκεται μέσα στην παιδική χαρά, το γήπεδο μπάσκετ δίπλα από την παιδική χαρά της Αγίας Τριάδας, η πλατεία Θέτιδος (στις οδούς Ξάνθου & Κολοκοτρώνη), το θεατράκι που βρίσκεται απέναντι από την πλατεία 8ης Μάρτη (οδός Κερασόβου).
Το Σάββατο 29 Απριλίου 2023 στις 20:15 στην πλατεία “Άρη Βελουχιώτη” (επί των οδών Βαλτετσίου, Έλλης και Χρυσοστόμου Σμύρνης) στο θεατράκι εντός της πλατείας, όπου θα θα παρουσιαστεί η παράσταση “Το Πανηγύρι του Καραγκιόζη”. Πρόκειται για μια ευφάνταστη παράσταση, όπου ο Καραγκιόζης σκαρφίζεται το δικό του πανηγύρι, δοκιμάζοντας την υπομονή του Πασά… με τη συγκλονιστική συνέχεια στον μπερντέ…!
Σας περιμένουμε όλους!

Δωρεάν Εκπαιδευτικό Σεμινάριο «Αντιμετώπισης Εκτάκτων Αναγκών»
2023-05-03 17:00 - 21:00 | Πολιτιστικό Κέντρο, Εθνικής Αντίστασης 61, Πετρούπολη, Αττικής, 13232, Ελλάδα
Δωρεάν Εκπαιδευτικό Σεμινάριο «Αντιμετώπισης Εκτάκτων Αναγκών» για τους πολίτες του Δήμου Πετρούπολης

Με δεδομένη τη χρησιμότητα γνώσης Α’ Βοηθειών αλλά και της πρόληψης, ο Δήμος Πετρούπολης σε συνεργασία με την Ελληνική Ένωση Έρευνας & Διάσωσης Εθελοντών Αττικής (Ε.Ε.Ε.Δ.Ε.Α.), διοργανώνει ένα εξαιρετικά χρήσιμο Εκπαιδευτικό Σεμινάριο διάρκειας τεσσάρων με πέντε (4-5) ωρών, με θέμα την «Αντιμετώπιση Εκτάκτων Αναγκών», για όλους ανεξαιρέτως τους πολίτες του Δήμου μας και όχι μόνο.
Ο Δήμος Πετρούπολης στηρίζει το αναμφισβήτητα σπουδαίο έργο της Ε.Ε.Ε.Δ.Ε.Α. και στέκεται αρωγός στην προσπάθεια για σωστή ενημέρωση & εκπαίδευση, όσον αφορά στην πρόληψη και στην παροχή Α’ Βοηθειών σε καταστάσεις έκτακτης ανάγκης και σε περιστατικά που ενδέχεται να εκτυλιχτούν στην καθημερινότητά μας.
Τόσο η πρόληψη, όσο και η γνώση των Α’ Βοηθειών, αποτελούν πολύτιμο “εργαλείο” στα χέρια όλων μας, για να μπορούμε να ανταποκριθούμε και να αντιδράσουμε σωστά σε κρίσιμες στιγμές, ώστε να αποτρέψουμε δυσάρεστες εξελίξεις που ενδέχεται να κοστίσουν ακόμη και μια ανθρώπινη ζωή!
Οι συμμετέχοντες στη δράση θα εκπαιδευτούν μεταξύ άλλων στα ακόλουθα αντικείμενα: Ασφάλεια Σκηνής, Θέση Ανάνηψης, ΚΑΡΠΑ, Χρήση Αυτόματου Εξωτερικού Απινιδωτή, Πνιγμονή, Προστασία από φωτιά & σεισμό κλπ., ενώ θα λάβουν και σχετική βεβαίωση παρακολούθησης.
Το Σεμινάριο «Αντιμετώπισης Εκτάκτων Αναγκών» θα πραγματοποιηθεί την Τετάρτη 3 Μαΐου 2023, κατά τις ώρες 17:00 – 21:00, στο Πολιτιστικό Κέντρο του Δήμου Πετρούπολης (Εθνικής Αντιστάσεως 61).
Για την ομαλή διεξαγωγή του Σεμιναρίου και την ασφάλεια των συμμετεχόντων θα τηρηθεί σειρά προτεραιότητας.
Οι ενδιαφερόμενοι θα πρέπει να υποβάλλουν τη δήλωση συμμετοχής τους έως την Τρίτη 2 Μαΐου 2023 στην παρακάτω φόρμα: https://forms.gle/4DnheAjjyHx3AkCP8
Για περαιτέρω πληροφορίες μπορείτε να επικοινωνείτε καθημερινά κατά τις ώρες 10.00-14.00 με το Γραφείο Τύπου του Δήμου Πετρούπολης, στο τηλέφωνο: 213-2024417.

«Πεζοπορική Διαδρομή & Αναρρίχηση» στο Ποικίλο Όρος
2023-05-06 09:30 | Πλατεία Αγ. Δημητρίου, Πλατεία Αγ. Δημητρίου, Πετρούπολη, 13231, Ελλάδα
Ο Δήμος Πετρούπολης ενημερώνει τους πολίτες, ότι στο πλαίσιο του προγράμματος «Αθλητικές Εκδηλώσεις Άνοιξη – Καλοκαίρι 2023», θα πραγματοποιηθεί «Πεζοπορική Διαδρομή & Αναρρίχηση» στο Ποικίλο Όρος, το Σάββατο 6 Μαΐου 2023 και ώρα 09:30 από την πλατεία Αγίου Δημητρίου, σε συνεργασία με τον Πεζοπορικό-Ορειβατικό Σύλλογο Πετρούπολης, με τη δωρεάν συμμετοχή των πολιτών.

Η πεζοπορία θα έχει διάρκεια περίπου τρεις ώρες και θα περάσει από το Αναρριχητικό Πεδίο “Κουτσομαράκη”, όπου θα πραγματοποιηθεί «Επίδειξη Αναρρίχησης σε Βράχο» από έμπειρους αναρριχητές και θα υπάρχει δυνατότητα δοκιμής της εμπειρίας της αναρρίχησης στον βράχο για όσους το επιθυμούν.

2023-GnorimiaMetoBounoMas

"Τα 100 παθήματα του Καραγκιόζη"
2023-05-06 20:00 | Γήπεδο Μπάσκετ Αγίας Τριάδας, Γήπεδο μπάσκετ Αγίας Τριάδας, Πετρούπολη, 13231, Ελλάδα
Δωρεάν Παραστάσεις Θεάτρου Σκιών στις πλατείες και τις παιδικές χαρές του Δήμου Πετρούπολης
Στο πλαίσιο των “Εκδηλώσεων Πολιτισμού Άνοιξη 2023” του Δήμου Πετρούπολης, οι χάρτινοι ήρωες του θεάτρου σκιών θα ζωντανέψουν στον μπερντέ του καραγκιοζοπαίχτη Σωκράτη Κοτσορέ, σε πλατείες και παιδικές χαρές της πόλης, προσφέροντας κέφι, χαρά και γέλιο σε μικρούς και μεγάλους θεατές.
Ο θίασος Θεάτρου Σκιών του Σωκράτη Κοτσορέ, ανανεώνει το ραντεβού του για το Σάββατο 6 Μαΐου, με την παράσταση “Τα 100 παθήματα του Καραγκιόζη“, στο γήπεδο μπάσκετ δίπλα από την παιδική χαρά της Αγίας Τριάδας..
Οι παραστάσεις ξεκινούν στις 20:15 και η είσοδος είναι ελεύθερη για το κοινό.

2023-Karagiozis-0506-05
